**Ministru kabineta noteikumu projekta** **“Grozījumi Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Pārtikas aprites uzraudzības likuma](http://likumi.lv/ta/id/47184-partikas-aprites-uzraudzibas-likums) 21.1 panta devītā daļa, [Veterinārmedicīnas likuma](http://likumi.lv/ta/id/20436-veterinarmedicinas-likums) [12.pants](http://likumi.lv/ta/id/20436-veterinarmedicinas-likums#p12) un [53.panta](http://likumi.lv/ta/id/20436-veterinarmedicinas-likums#p53) pirmās daļas 5.punkts, [Dzīvnieku barības aprites likuma](http://likumi.lv/ta/id/) [3.panta](http://likumi.lv/ta/id/#p3) ceturtā daļa, [Likuma par budžetu un finanšu vadību](http://likumi.lv/ta/id/) [5.panta](http://likumi.lv/ta/id/#p5) devītā daļa un [Farmācijas likuma](http://likumi.lv/ta/id/) [12.panta](http://likumi.lv/ta/id/#p12) otrā daļa. |
| 2. | Pašreizējā situācija un problēmas | Šobrīd ir spēkā Ministru kabineta 2013.gada 8.oktobra noteikumi Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (turpmāk – noteikumi Nr.1083), kuros nepieciešams izdarīt grozījumus, lai pilnveidotu maksas pakalpojumu cenrādi atbilstoši jaunākajām izmaiņām nozares normatīvajos aktos, iekļaujot jaunas maksas pakalpojumu pozīcijas un precizējot spēkā esošās maksas pakalpojumu pozīcijas.1. Tā kā Ministru kabineta 2006.gada 18.jūlija noteikumos Nr.600 “Veterināro zāļu reģistrēšanas kārtība” ir noteikta kārtība, kādā Pārtikas un veterinārais dienests atbrīvo veterināro zāļu reģistrācijas apliecības īpašnieku (turētāju) no gada maksas piemērošanas, kā arī tiek noteikts aprēķins atvieglojumu piešķiršanai pēcreģistrācijas gada maksai, nepieciešams svītrot noteikumu Nr.1083 8.punktu un papildināt 5.pielikumu ar piezīmi, kurā ietverta informācija par kārtību, kādā veterināro zāļu reģistrācijas apliecības īpašnieks ir atbrīvots no gada maksas vai tam tiek piešķirts atvieglojums gada maksai. 2. Patlaban ir noteikts (10.1 punkts), ka dienests iekasē maksu par pasta pakalpojumiem, ja pēc pakalpojuma ņēmēja pieprasījuma pa pastu nosūta rēķinu par sniegtajiem pakalpojumiem vai reģistrācijas apliecību. Tā kā pakalpojuma ņēmēji pieprasa pa pastu nosūtīt arī dažādas izziņas, apliecinājumus un sertifikātus, nepieciešams noteikt, ka dienests iekasē maksu arī par citu dokumentu nosūtīšanu pa pastu.3. Lai nodrošinātu nepārprotamu cenrāža piemērošanu, jāprecizē noteikumu Nr.1083 1.pielikuma 13.punkts, nosakot, ka tas attiecas arī uz samaksu par tādām dienesta darbībām, kas veiktas saskaņā ar Ministru kabineta 2011.gada 25.janvāra noteikumiem Nr.74 „[Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū](http://likumi.lv/ta/id/225108-kartiba-kada-tiek-administreti-un-uzraudziti-tirgus-intervences-pasakumi-augkopibas-un-lopkopibas-produktu-tirgu)”.4. Tāpat ir jāprecizē noteikumu Nr.1083 normas, kas nosaka maksu par veterināro ekspertīzi kautuvēs un medījumu apstrādes uzņēmumos (1.pielikuma 27. un 28.punkts). Maksa jānosaka par ekspertīzes veikšanai patērēto laiku neatkarīgi no tā, kura amatpersona veic ekspertīzi – dienesta inspektors vai pilnvarots veterinārārsts.6. Ievērojot grozījumus Eiropas Savienības tiesību aktos veterināro zāļu jomā un veterināro zāļu aprites un uzraudzības sistēmā Latvijā, kā arī nepieciešamību nodrošināt antimikrobiālās rezistences ierobežošanas pasākumus un veterināro zāļu izsekojamību, jaunā redakcijā ir jāizsaka noteikumu Nr.1083 5.pielikums, veidojot to strukturāli vienkāršāku un saprotamāku. Grozījumi noteikumu Nr.1083 5.pielikumā paredz spēkā esošo maksas pakalpojumu cenu noapaļošanu līdz veseliem skaitļiem, kā arī šādas izmaiņas:1) paredzēts samazināt maksu par veterināro zāļu reģistrācijas apliecības un tās dublikāta izsniegšanu;2) atbilstoši veicamā darba apjomam noteikta lielāka maksa par produkta eksporta sertifikāta izsniegšanu un noteikts jauns maksas pakalpojums „Produkta (veterināro zāļu) saīsināta sertifikāta izsniegšana (brīvās tirdzniecības sertifikāts vai paziņojums par veterināro zāļu reģistrācijas statusu)”;3) ievērojot vairākus gadus ilgušās diskusijas ar sociālajiem partneriem, maksas pakalpojums „pēcreģistrācijas uzraudzības maksa” pārstrukturēts jaunos maksas pakalpojumos – „gada maksa”, „periodiskā drošības ziņojuma izskatīšana bez padziļinātas ekspertīzes” un „periodiskā drošības ziņojuma analīze padziļināta ekspertīze”;4) paredzēta maksa par izmaiņu izdarīšanu veterināro zāļu reģistrācijas dokumentācijā par katru produktu neatkarīgi no iesniegto iesniegumu skaita;5) ņemot vērā grozījumus normatīvajos aktos, kas nosaka kārtību, kādā atļauts izplatīt un lietot Latvijā nereģistrētas veterinārās zāles, noteikti jauni maksas pakalpojumi attiecīgu atļauju saņemšanai;6) paredzēts samazināt maksu par produkta novērtēšanu, lai noteiktu tā atbilstību veterināro zāļu definīcijai bez laboratoriskajiem izmeklējumiem;7) noteikti jauni maksas pakalpojumi par dokumentu izskatīšanu un atļaujas izsniegšanu klīniskās izpētes veikšanai, kā arī par dokumentu izskatīšanu grozījumiem atļaujā klīniskās izpētes veikšanai;8) dienests kā kompetentā institūcija veterināro zāļu novērtēšanā un reģistrācijā šobrīd spēj izvērtēt arī komersantu atbilstību labas ražošanas prakses prasībām, tādēļ noteikumu projekts paredz jaunus maksas pakalpojumus atbilstības novērtēšanai labas ražošanas prakses prasībām;9) ņemot vērā sociālo partneru interesi par statistiskas un cita veida informāciju, paredzēts jauns maksas pakalpojums – informācija pēc pieprasījuma.Grozījumi noteikumu Nr.1083 5.pielikumā nerada būtisku ietekmi uzņēmēju vidējām izmaksām par veterināro zāļu reģistrēšanu un uzraudzību, jo izmaiņas maksas pakalpojumu izcenojumā saistītas ar esošo maksas pakalpojumu izmaksu pārstrukturēšanu. Kopējie Pārtikas un veterinārā dienesta ieņēmumi no maksas pakalpojumiem veterināro zāļu jomā ir plānoti nemainīgi salīdzinājumā ar iepriekšējiem gadiem. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Veterināro zāļu ražošanas, importēšanas un izplatīšanas komersanti (lieltirgotavas, aptiekas), veterināro zāļu reģistrācijas apliecības turētāji (īpašnieki), veterinārārsti un dzīvnieku īpašnieki. Šobrīd Latvijā ir:1) 26 lieltirgotavas, kas izplata veterinārās zāles;2) astoņi veterināro zāļu ražošanas/importēšanas uzņēmumi; 3) 130 veterinārās aptiekas un 153 aptiekas, kas izplata veterinārās zāles; 4) 730 praktizējoši veterinārārsti; 5) 140 saimniecības, kuras nenodarbojas ar veterinārmedicīnisko praksi, bet kurām atļauts iegādāties veterinārās zāles; 6) 101 veterināro zāļu reģistrācijas apliecības īpašnieks.2. Kautuves un medījumu apstrādes uzņēmumi (apmēram 100 uzņēmumu).3. Pakalpojuma ņēmēji, kas pieprasa dienesta sagatavoto dokumentu nosūtīšanu pa pastu.4. Pārtikas uzņēmumi, kas iesaistās intervences pasākumos. |
| 2. | Tiesiskā regulējuma ietekme uz tautsaimniecību un administratīvo slogu | Grozījumi noteikumos Nr.1083 neparedz papildu ietekmi uz tautsaimniecību un administratīvo slogu, kā arī nerada papildu finansiālu slogu anotācijas II sadaļas 1.punktā minētajām mērķgrupām, jo izmaiņas maksas pakalpojumu izcenojumā ir saistītas ar esošo maksas pakalpojumu izmaksu pārstrukturēšanu un neietekmē kopējos Pārtikas un veterinārā dienesta ieņēmumus no sniegtajiem maksas pakalpojumiem veterināro zāļu jomā.Pārtikas un veterinārais dienests veterināro zāļu reģistrācijā, novērtēšanā un uzraudzībā pilda valsts pārvaldes funkciju, un saskaņā ar Pievienotās vērtības nodokļa likuma 3.panta astoto daļu Pārtikas un veterinārā dienesta sniegtie maksas pakalpojumi veterināro zāļu jomā nav uzskatāmi par pievienotās vērtības nodokļa objektiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 324 589 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 324 589 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 324 589 | 0 | 0 | 0 | 0 |
| 2.1. valsts pamatbudžets | 324 589 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins(atšifrējumu skatīt anotācijas pielikumā) | 324 589 |  | 0 | 0 | 0 |
| 6.2. detalizēts izdevumu aprēķins(aprēķinu skatīt anotācijas pielikumā) 6.2.1.Atlīdzība (EKK 1000)t.sk. EKK 1100 – 215 360 EUREKK 1200 – 50 803 EUR6.2.2.Preces un pakalpojumi (EKK 2000) | 324 589266 16358 426 |  | 000 | 000 | 000 |
| 7. Cita informācija | Grozījumi noteikumos Nr.1083 neietekmēs kopējo ieņēmumu apmēru. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar noteikumu projektu sagatavoti šādi normatīvo aktu projekti: 1) Ministru kabineta noteikumu projekts „Veterināro zāļu izplatīšanas un kontroles noteikumi”, kas nosakaprasības veterināro zāļu izplatīšanai vairumtirdzniecībā, veterināro zāļu izgatavošanai veterinārajā aptiekā, bezrecepšu veterināro zāļu izplatīšanai ar interneta starpniecību un valstī nereģistrētu veterināro zāļu izplatīšanas atļauju izsniegšanai, kā arī prasības veterināro zāļu un kontrolei;2) Ministru kabineta noteikumu projekts “Grozījumi Ministru kabineta 2011.gada 11.janvāra noteikumos Nr.35 „Kārtība, kādā izsniedzamas, apturamas, pārreģistrējamas un anulējamas speciālās atļaujas (licences) veterinārfarmaceitiskajai darbībai””, lai paplašinātu veterinārās aptiekas darbības jomu ar jaunu speciālās darbības nosacījumu – „bezrecepšu veterināro zāļu izplatīšana ar tīmekļa vietnes starpniecību” un noteiktu prasības šādas speciālas darbības pievienošanai;3) Ministru kabineta noteikumu projekts “Grozījumi Ministru kabineta 2006.gada 18.jūlija noteikumos Nr.600 „Veterināro zāļu reģistrēšanas kārtība””, nosakot izsniegšanas kārtību atļaujai klīniskās izpētes veikšanai, kā arī kārtību grozījumu izdarīšanai izsniegtajā atļaujā klīniskās izpētes veikšanai;4) Ministru kabineta noteikumu projekts “Veterināro zāļu marķēšanas noteikumi”; 5) Ministru kabineta noteikumu projekts “Veterināro zāļu ievešanas un izvešanas noteikumi”. |
| 2. | Atbildīgā institūcija | Zemkopības ministrija |
| 3. | Cita informācija | Normatīvo aktu projekti izskatīšanai Ministru kabinetā tiks iesniegti vienlaikus. |

*Anotācijas V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts saskaņots ar biedrībām „Latvijas Veterināro Zāļu Lieltirgotavu Asociācija”, Lauksaimnieku organizāciju sadarbības padome, “Zemnieku Saeima”, „Miesnieku un gaļas tirgotāju savstarpējā atbalsta biedrība 2010”, „Latvijas Pārtikas uzņēmumu federāciju” un Latvijas Veterinārārstu biedrību. |
| 3. | Sabiedrības līdzdalības rezultāti | Biedrības „ Latvijas Veterināro Zāļu Lieltirgotavu Asociācija” priekšlikumi ir ņemti vērā, un tā atbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

29.04.2016. 13:16

1529

B.Karkliņa

67027638, Baiba.Karklina@zm.gov.lv

L.Gurecka

67027063, Linda.Gurecka@zm.gov.lv